[Video] Vierpotiges vier Valentynsdag | Maroela Media
[Video] Vierpotiges vier Valentynsdag
Terwyl geliefdes oor die hele wêreld Valentynsdag vier, het ŉ paar Amerikaanse dieretuine ook seker gemaak dat hul vierpotige inwoners die dag van liefde geniet.
Die Cincinnati-dieretuin in Ohio het ŉ video op Facebook gedeel van Dale, die skattige takin-kalfie, wat te heerlik met pienk hartjies, spesiaal daar geplaas vir die dag van liefde, in sy hok sit en speel. Na dié soort Himalaja-bokke word dikwels verwys as “bok-wildsbokke” omdat hulle eienskappe van albei soorte diere het, hoewel hulle nader verwant is aan die Barbarye-skaapsoort van Noord-Afrika.
Intussen het Humphrey en Saarai, die dieretuin se kameelpaartjie, sommer ook van die geleentheid gebruik gemaak om aan te kondig dat hulle binnekort ŉ nuweling verwag!
Die Saint Louis-dieretuin in Missouri het besluit om te toets of Kali, die dieretuin se ysbeer, ŉ ware “hartebreker” is deur ŉ 90 kg pienk bevrore hart in sy hok te sit. Hulle het ook ŉ video op sosiale media gedeel om te wys hoe die driejarige Kali die pienk hart, wat met vis en appels gevul is, probeer oopbreek.
[Video] Kyk hoe skud aardbewing water uit swembad
[Foto’s] 900 angeliere vir sy Valentyn